armvectores/hy_wikipedia_2023 huggingface dataset:
Վասիլի Կարասյով

Վասիլի Կարասյով (ռուս.՝ Василий Николаевич Карасев, ապրիլի 14, 1971(1971-04-14), Լենինգրադ, ՌԽՖՍՀ, ԽՍՀՄ), ռուս նախկին պրոֆեսիոնալ բասկետբոլիստ ու մարզիչ։ Եղել է Սանկտ Պետերբուրգի «Զենիթ» բասկետբոլային թիմի գլխավոր մարզիչը։


== Մասնագիտական խաղային կարիերա ==
Մի քանի տարվա ընթացքում Կարասյովը եղել է Ռուսաստանի սուպերլիգայի «ԲԿՄԱ Մոսկվա» բասկետբոլային ակումբի մեկնարկային խաղարկողը Եվրալիգայում։ Այդ թիմի կազմում դուրս է եկել 1996 թվականի Եվրալիգայի քառորդ եզրափակիչ։ 1997, 1998 և 1999 թվականներին ընտրվել է ՖԻԲԱ Եվրոպայի ամենամյա ՖԻԲԱ եվրոաստղերի ցուցադրական խաղերում։ Համարվել է 1990-ական թվականների լավագույն եվրոպական խաղարկողներից մեկը։


== Խաղային կարիերա Ազգային հավաքականի կազմում ==
Կարասյովը 1993 թվականից մինչև 2003 թվականն ընկած ժամանակահատվածում Ռուսաստանի տղամարդկանց բասկետբոլի ազգային հավաքականի մեկնարկային խաղարկողն է եղել։ Այդ հավաքականի կազմում նվաճել է Եվրագավաթի երկու մեդալ՝ 1993 թվականին արծաթե մեդալ և 1997 թվականին՝ բրոնզե մեդալ։ Նվաճել է նաև բասկետբոլի աշխարհի առաջնության երկու արծաթե մեդալ 1994 և 1998 թվականներին։
1998 թվականի ՖԻԲԱ-ի Աշխարհի առաջնությունում արժանացել է լավագույն հինգ խաղացողներին տրվող մրցանակին։


== Մարզչական կարիերա ==
Պրոֆեսիոնալ բասկետբոլ խաղալը թողնելուց հետո Կարասյովը սկսել է աշխատել որպես բասկետբոլի մարզիչ։ Դարձել է «Տրիումֆ Լյուբերցի» թիմի գլխավոր մարզիչը, որը հետագայում՝ 2012 թվականին անվանափոխվել է Սանկտ Պետերբուրգի «Զենիթի»։


== Անձնական կյանք ==
Վասիլին  Ռուսաստանի բասկետբոլի ազգային հավաքականի ավագ խաղացող Սերգեյ Կարասյովի հայրն է, որը հանդես է եկել նաև «Կանտոն Չարջ», «Կլիվլենդ Կավալիերս», Բասկետբոլի ազգային ասոցիացիայի անդամ «Բրուքլին Նեթս» պրոֆեսիոնալ բասկետբոլային ակումբների կազմում։


== Ծանոթագրություններ ==


== Արտաքին հղումներ ==
FIBA Player Profile
FIBA Europe Player Profile
Euroleague.net Player Profile
EuroCup Coaching Profile
Մեզգեդին

Մեզգեդին, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Հունական ազգային-ազատագրական հեղափոխություն (1821-1829)

Հունական ազգային-ազատագրական հեղափոխություն 1821—1829 թվականներ, մեծ հեղափոխություն, հույն ժողովրդի ազատագրական պայքարը թուրքական լծի դեմ։ Նախապատրաստել է 1814 թվականին ստեղծված «Ֆիլիկի հետերիա» գաղտնի հեղափոխական ընկերությունը, որը 1820 թվականից ղեկավարել է ռուսական ծառայության գեներալ Ալեքսանդրոս Իպսիլանտիսը։ 1821 թվականի փետրվարի վերջին (մարտի սկիզբ) Իպսիլանտիսը Ցաշից (Ցասսի) դիմել է հույն ժողովրդին ապստամբության կոչով։


== Պատմություն ==
Ապստամբությունն սկսվել է 1821 թվականի մարտին [այդ օրը հայտարարված է Հունաստանի Անկախության օր, որը նշվում է մարտի 25 (ապրիլի 6)-ին] և ընդգրկել ամբողջ Մորեան (Պելոպոնեսը), մայրցամաքային Հունաստանի և Եգեյան ծովի կղզիների մի մասը։ Հեղափոխության շարժիչ ուժը գյուղացիությունն էր, ղեկավարը՝ ձևավորվող բուրժուազիան՝ Ալեքսանդրոս Մավրոկորդատոսի գլխավորությամբ։ 1822 թվականի հունվարին Պիադայում (Պելոպոնես) հավաքված Ազգային ժողովը հռչակեց Հունաստանի անկախությունը և ընդունեց դեմոկրատական սահմանադրություն։ Սուլթանական կառավարությունը դաժան հալածանք սկսեց ազատասեր հույն ժողովրդի նկատմամբ։
1822 թվականի ամռանը թուրքական 30-հազարանոց բանակը ներխուժեց Մորեա, սակայն նահանջեց՝ կրելով զգալի կորուստներ։ Հունական զորքերը, որոնց ղեկավարում էին տաղանդավոր զորավարներ Մարկոս Բոցարիսը, Թեոդորոս Կոլոկոտրոնիսը, Աթանասիոս Դիակոսը, Դեորգիոս Կարաիսկակիսը, Ոդիսևս Անդրուցոսը և ուրիշներ, հերոսաբար կռվում էին զավթիչների դեմ։ 1825 թվականի փետրվարին Մահմուդ II սուլթանին օգնության եկավ եգիպտական բանակը՝ Իբրահիմ փաշայի գլխավորությամբ, որն ամայացրեց Մորեայի մեծ մասը։ Հույներին օգնության եկան օտարերկրյա կամավորներ (այդ թվում՝ բանաստեղծ Ջորջ Բայրոնը), մի շարք երկրևերում ստեղծվեցին հունասիրական կոմիտեներ (Ֆիլհելլեններ)։ 1827 թվականի ապրիլին Տրեզինոսում գումարված Ազգային ժողովը Հունաստանի պրեզիդենտ ընտրեց Իոաննիս Կապոդիստրիասին (նախկին ռուսական դիվանագետ)։ Արևմտա-եվրոպակաև պետությունները այդ դիտեցին իբրև Ռուսաստանի ազդեցության ուժեղացում Հունաստանում։


== Հետագա զարգացումներ ==
1827 թվականին Լոնդոնում Անգլիան, Ֆրանսիան և Ռուսաստանը կնքեցին դաշնագիր, որով պարտավորվում էին թուրքական կառավարությունից պահանջել Հունաստանին տալ ինքնավարություն՝ սուլթանին ամենամյա հարկ վճարելու պայմանով։ Թուրքիայի հրաժարվելուց հետո, անգլո–ռուս-ֆրանսական նավատորմիղը 1827 թվականի հոկտեմբերի 8 (20)-ին Նավարինի ծովամարտում ջախջախեց թուրք-եգիպտական նավատորմը։ 1829 թվականի Ադրիանուպոլսի պայմանագրով (Ադրիանուպոլսի հաշտության պայմանագիր 1829 թվական) Թուրքիան ճանաչեց Հունաստանի ինքնավարությունը՝ ամենամյա հարկ ստանալու պայմանով։ 1830 թվականին Հունաստանը պաշտոնապես դարձավ անկախ պետություն։
Ջոսի Լորեն

Ջոսի Լորեն (անգլ.՝ Josie Loren, մարտի 19, 1987(1987-03-19), Մայամի, Ֆլորիդա, ԱՄՆ), ամերիկացի դերասանուհի, հայտնի է՝ «Մարմնամարզուհի» հեռուստասերիալում Քեյլի Քրուզի դերի շնորհիվ։


== Կենսագրություն ==
Ջոսին ծնվել է Մայամիի Ֆլորիդա նահանգում, ունի կուբայական ծագում։ Նա ունի ավագ քույր և երկու եղբայրներ։ Մերսի Լոպեզը՝ դերասանուհու մայրը, աշխատել է որպես ուսուցչուհի ավագ դպրոցում։ Ավագ եղբայրը՝ Խավիեր Լոպեզը, Հարվարդի համալսարանի շրջանավարտ է։ Ավագ դպրոցում (New World Performing Arts Center) Ջոսին ուսումնասիրել է դերասանական վարպետություն, իսկ քոլեջում Կալիֆորնիական համալսարանի, Լոս Անջելեսի-հաղորդակցություն և իսպաներեն։ Իր հարցազրույցներից մեկում դերասանուհին ասել է, որ նա ցանկանում է աշխատել Շոն Փենի հետ։ Ջոսին խաղացել է «Մեդիում», «Վերոնիկա Մարս», «Դրեյկ և Դժոշ», «Panthatar ճակատամարտում», «Տուն», «Դարձիր խելացի», «Մարդիկ, ովքեր օգտագործում են մարդկանց», «Սուրբ Ծնունդ դրախտում», «Պիտ Ճուտիկ», «Հայրիկը նորից 17 տարեկան է»։ 2009 թվականից նա խաղում է Քեյլի Քրուզի դերը, կինոսերիալում «Հասնել կամ ձախողվել», «ABC Family» ալիքով։ 2010 թվականի ապրիլին Ջոսի Լորենը և Քեսսի Սերբոն նկարահանվել են «Հաղթողը ստանում է ամեն ինչ» հեռուստասերիալի սերիայում «10 Things I Hate About You», որտեղ և խաղացել է իր դերը «Հասնել կամ ձախողվել» կինոսերիալում։


== Ֆիլմագրություն ==


== Ծանոթագրություններ ==
Պոլյակովկա (գյուղ, Դաոլեկանովսկի շրջան)

Անվան այլ կիրառումների համար տե՛ս՝ ՊոլյակովկաՊոլյակովկա (ռուս.՝ Поляковка, բաշկիրերեն՝ Поляковка), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 386 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուրխինո

Բուրխինո (ռուս.՝ Бурхино), գյուղ Ռուսաստանի Մոսկվայի մարզի Դոմոդեդովո քաղաքային օկրուգի կազմում։
Բնակչությունը 2005 թվականին գրանցված տվյալներով կազմում էր 35 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դելեք Դերե

Դելեք Դերե, գետակ Սև ծովի ավազանում։ Հոսում է Երզնկայի գավառի հյուսիսարևմտյան կողմերով, Դելեք գյուղի մոտով։ Պատկանում է Գայլ գետի ավազանին։


== Ծանոթագրություններ ==
Գյոլչայ

Գյոլչայ, գետակ Հայկական լեռնաշխարհում, Սևանա լճի ավազանում։ Կոչվել է նաև Եղնանիստ (Եզնանիստ)։ Սկիզբ է առնում Արմաղանի լեռներից։ Ղ. Ալիշանը Գյոլչյան համարում է Կողակակետի վտակը։


== Ծանոթագրություններ ==
ՀԱԿ (այլ կիրառումներ)

ՀԱԿ հապավումը կարող է վերաբերել

Հայ ազգային կոնգրես,
Համաշխարհային առևտրի կենտրոն,
Վերբովցի (գյուղ, Շեպետովի շրջան)

Անվան այլ կիրառումների համար տե՛ս՝ ՎերբովցիՎերբովցի (ուկրաիներեն՝ Вербівці), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Վերբովցի գյուղում բնակվում էր 803 մարդ։ Բնակավայրը զբաղեցնում է 194 կմ² տարածք։ Բնակչության խտությունը կազմում էր 4139,18 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուրոմի շրջան

Մուրոմի շրջան (ռուս.՝ Муромский район), մունիցիպալ շրջան Ռուսաստանի Դաշնության Վլադիմիրի մարզում։
Ստեղծվել է 1929 թվականին։ Վարչական կենտրոնը՝ Մուրոմ։


== Աշխարհագրություն ==
Շրջանի տարածքի մակերեսը կազմում է 1050 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 15835 մարդ։ Բնակչության խտությունը կազմում էր 15,08 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(978) Այդամինա

(978) Այդամինա (անգլ.՝ Aidamina), աստերոիդ աստերոիդների հիմնական գոտում։ Հայտնաբերվել է 1922 թվականի մայիսի 18-ին Սերգեյ Բելյավսկու կողմից Սիմեիզում։
Միջին հեռավորությունը Արեգակից կազմում է 3,197807 ա. մ., առավելագույնը մոտենում է 2,4461 ա. մ. հեռավորության վրա և հեռանում 3,9495 ա. մ.։ Արեգակի շուրջ մեկ ամբողջական պտույտ է կատարում 2088,7 երկրային օրվա ընթացքում, իր ուղեծրով շարժվելով միջինում 0,172356 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,65° անկյուն։
Ըստ Տոլենի սպեկտրալ դասակարգման պատկանում է P դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(978) Այդամինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լուկինսկայա (գյուղ, Պոդորոժսկի շրջան)

Լուկինսկայա (ռուս.՝ Лукинская), գյուղ Ռուսաստանի, Լենինգրադի մարզի Պոդորոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 247 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կորպիսալովո

Կորպիսալովո (ռուս.՝ Корписалово), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 193 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիբանանի մարզեր

Լիբանանի մարզեր, Լիբանանի Հանրապետության վարչատարածքային բաժանման միավոր։ Լիբանանն կազմված է 6 մարզերից «մուհաֆազա»։ Մարզերը բաժանված են 26 շրջանների «կադա», որոն էլ իրենց հերթին բաժանված են 841 համայնքների, որոնց մեծամասնությունն ունի գյուղական կարգավիճակ։ Լիբանանի քաղաքների թիվը հասնում է 19-ի։


== Մարզեր ==


== Տես նաև ==
Լիբանանի շրջաններ
Լիբանանի համայնքներ
Իտալական սիրահարները

Իտալական սիրահարները (անգլ.՝ Love Is All There Is), 1996 թվականի ռոմանտիկական կատակերգություն։ Ուիլյամ Շեքսպիրի «Ռոմեո և Ջուլիետտա» ողբերգության անկախ մեկնաբանություն։


== Սյուժե ==
Ֆիլմում պատմվում է երկու ընտանիքների մասին, որոնք ապրում են Նյու Յորքի իտալական թաղամասում։ Այդ երկու ընտանիքները հանդիսանում էին ռեստորանային բիզնեսի մրցակիցներ։ Մի օր նրանց միջև պատերազմ է սկսվում։ Նրանցից յուրաքանչյուրը փորձում է թալանել մյուսին և այդ պատերազմից հաղթող դուրս գալ։ Այդ ընթացքում այդ ընտանիքների երեխաները՝ Ջինան և Ռոզարիոն, սիրահարվում են իրար։ Իմանալով դրա մասին, նրանց հարազատները հաշտվելու փոխարեն, փորձում են իրարից բաժանել սիրահարների։


== Դերերում ==
Անջելինա Ջոլի- Ջինա Մալաչիչի
Նատանիել Մարսթոն- Ռոզարիո Կամպոմեցցո
Բարբարա Կարրերա- Մարիա Մալաչիչի
Պոլ Սորբինո- Պյերո Մալաչիչի
Լեյնի Կազան- Սեյդի Կապոմեցցո
Ժոզեֆ Բոլոնյաճ- Մայք Կապոմեցցո
Ռենե Թեյլոր- Մոնա
Ուիլհամ Հիկկի- եպիսկոպոս
Դիկ Վան Պատտեն- բժիշկ Ռոդինո
Էյբ Վիգոդա- Ռուդի
Կոննի Սթիվենս- օրիորդ Դելուկա


== Ծանոթագրություններ ==


== Արտաքին հղումներ ==
«Իտալական սիրահարները»(անգլ.) ֆիլմը Internet Movie Database կայքում
«Իտալական սիրահարները»(անգլ.) ֆիլմը allmovie կայքում:
«Իտալական սիրահարները»(անգլ.) ֆիլմը Box Office Mojo  կայքում
«Իտալական սիրահարները»(անգլ.) ֆիլմը Rotten Tomatoes կայքում
Բլիժնեե (գյուղ, Կրասնոգվարդեյսկի շրջան)

Անվան այլ կիրառումների համար տե՛ս՝ ԲլիժնեեԲլիժնեե (ուկրաիներեն՝ Ближнє, Ղրիմի թաթարերեն՝ Kökçоra Qıyat), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Կիյատ։
2001 թվականի տվյալներով Բլիժնեե գյուղում բնակվում էր 957 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քաղաքացիական օդային նավատորմ

Քաղաքացիական օդային նավատորմ, ներառում է քաղաքացիական ավիացիայի, օդագնացության բոլոր տեսակները և թռչող այլ ապարատներ։ Ծառայում է որպես օդային տրանսպորտ, ինչպես նաև վնասատուներից գյուղատնտեսական բույսերի ավիաքիմիական պաշտպանության, տեղանքի աերոլուսանկարահանման, արժեքավոր հանածոների հետախուզման, անտառային տարածությունների ուսումնասիրման և հրդեհներից ու վնասարարներից պաշտպանության համար։ Օգտագործում են նաև բժշկա-սանիտարական ծառայության սպասարկման, կուլտուր-լուսավորական և սպորտային նպատակներով։ Տես նաև Ավիացիա, «Աերոֆլոտ»։
Կռիլովսկայա (Լենինգրադսկայայի շրջան)

Կրիլովսկայա (ռուս.՝ Крыловская), ստանիցա Ռուսաստանի Դաշնության Կրասնոդարի երկրամասի Լենինգրադսկայայի շրջանի կազմում։
Բնակչությունը 2002 թվականին գրանցված տվյալներով կազմում էր 6744 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իրիկ (Բակսանի վտակ)

Անվան այլ կիրառումների համար տե՛ս՝ Իրիկ (այլ կիրառումներ)Իրիկ (ռուս.՝ Ирик), գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Բակսան գետի ձախ ափին 153 կմ հեռավորության վրա։ Գետի երկարությունը 13 կմ է, ավազանի տարածքը 75,8 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Բակսան գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000712108200004505
Հիդրոլոգիական ուսումնասիրությունների կոդը - 108200450
Ավազանի կոդը - 07.02.00.007
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Խարաբովք

Խարաբովք, Խարապորք, գյուղ Արևմտյան Հայաստանում, Դիարբեքիրի վիլայեթի Բալու գավառում։ Գտնվում էր Արածանիի ափամերձ տարածքում։


== Պատմություն ==
Բնակիչները բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է բռնագաղթի ճանապարհին։


== Բնակչություն ==
1915 թվականին ուներ 30 տուն (240 անձ) հայ բնակիչ։


== Տնտեսություն ==
Զբաղվում էին արհեստներով և անասնապահությամբ։


== Պատմամշակութային կառույցներ ==
Գյուղում կար Ս. Աստվածածին անունով եկեղեցի։ Գյուղից դուրս կար 2 եկեղեցու ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Ուխտագնացություն դեպի Սան-Իսիդրո աղբյուր

Ուխտագնացություն դեպի Սան-Իսիդրո աղբյուր (իսպ.՝ Peregrinación a la fuente de San Isidro), իսպանացի նկարիչ Ֆրանցիսկո Գոյայի որմնանկարը, հեղինակն այն նկարել է 1819 թվականից մինչև 1823 թվականը, «Խուլերի Տան» պատի վրա։ 14 նմանատիպ պատկերներից մեկը, որն ավելի ուշ տեղափոխվել է կտավի վրա և այժմ պահվում է Պրադո թանգարանում։ 
Կոմպոզիցիան ի սկզբանե, ըստ ընկերոջ Գոյա Անտոնիո Բրուգադի գույքագրման 1828-1830 թվականներին գտնվել է «Խուլերի Տան» վերին հարկում գտնվող պաննոյի մեջ։ Ի թիվս այլ «Մռայլ նկարների» տեղափոխվել է կտավի վրա նկարիչ Սալվադոր Մարտինես Կուբելսոմի կողմից, ֆրանսիական բանկիր Ֆրեդերիկ Էմիլ դ'Էրլանգերի խնդրանքով, 1878-ի Համաշխարհային ցուցահանդեսում ցուցադրելու համար։ Աշխատանքը չի գրավել գնորդներին, հետևաբար, 1881 թվականին նվիրաբերվել է Պրադո թանգարանին։


== Նկարի սյուժե ==
Կոմպոզիցիայի սյուժեն  պարզ չէ։ Անտոնիո Բրուգադայի կատալոգում այն անվանվել է «Սուրբ ինկվիզիցիա», ըստ երևույթին, նկարի ստորին աջ անկյունում գտնվող գործիչների կերպարների պատճառով։ Սակայն, այս մեկնաբանության մեջ չի մտնում պատկերված մնացած կերպարները, ոչ մի կերպ չկապվելով ինկվիզիցիայի հետ։ Նրանք թափառում են անհասկանալի ուղղությամբ ընդհանուր տարածության մեջ։

Բոլոր ուշադրություն գրավող կերպարները խմբավորված են նկարի ներքևի աջ անկյունում, իսկ հակառակ կողմը տրվել է դաժան բնանկարին և  ամբոխի անբաժանելի մասին։


== Ծանոթագրություններ ==


== Գրականություն ==
BENITO OTERINO, Agustín, La luz en la quinta del sordo: estudio de las formas y cotidianidad, Madrid, Universidad Complutense, 2002, págs. 32-33. Edición digital ISBN 84-669-1890-6.
BOZAL, Valeriano, Francisco Goya, vida y obra, (2 vols.) Madrid, Tf. Editores, 2005. ISBN 84-96209-39-3.
BOZAL, Valeriano, Pinturas Negras de Goya, Tf. Editores, Madrid, 1997.
GLENDINNING, Nigel, Francisco de Goya, Madrid, Cuadernos de Historia 16 (col. «El arte y sus creadores», nº 30), 1993.
HAGEN, Rose-Marie y HAGEN, Rainer, Francisco de Goya, Colonia, Taschen, 2003. ISBN 3-8228-2296-5.
Батикль Ж. Гойя: Легенда и жизнь. М., АСТ (издательство), 2006.


== Արտաքին հղումներ ==
Ficha en el Museo del Prado
Ficha de la obra en el catálogo de la Universidad de Zaragoza en línea
Situación de los frescos en la Quinta del Sordo (reconstrucción virtual)
Մալոաբդրաշիտովո

Մալոաբդրաշիտովո (ռուս.՝ Малоабдрашитово, բաշկիրերեն՝ Бәләкәй Әбдрәшит), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 52 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պուուսեպա (գյուղ, Լասվա շրջան)

Անվան այլ կիրառումների համար տե՛ս՝ ՊուուսեպաՊուուսեպա (էստ․՝ Puusepa), գյուղ Էստոնիայի Վիրումաա նահանգի Լասվա շրջանում։
2011 թվականի տվյալներով գյուղում բնակվում էր 85 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(4397) Յալոպեզ

(4397) Յալոպեզ (անգլ.՝ Jalopez), աստերոիդ աստերոիդների հիմնական գոտում։ Հայտնաբերվել է 1981 թվականի մայիսի 9-ին Ֆելիքս Ագիլարի աստղադիտարանի կողմից Էլ Լիոնսիտոյում։
Միջին հեռավորությունը Արեգակից կազմում է 2,311313 ա. մ., առավելագույնը մոտենում է 2,0368 ա. մ. հեռավորության վրա և հեռանում 2,5858 ա. մ.։ Արեգակի շուրջ մեկ ամբողջական պտույտ է կատարում 1283,47 երկրային օրվա ընթացքում, իր ուղեծրով շարժվելով միջինում 0,280489 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4397) Յալոպեզ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բալլուկայա (Ելիզավետպոլի գավառ)

Բալլուկայա, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1906-1908 թվականներին գյուղն ունեցել է 87 կովկասի թաթար բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ֆելդկիրխեն Վեսթերհամ

Ֆելդկիրխեն Վեսթերհամ (գերմ.՝ Feldkirchen-Westerham), կոմունա Գերմանիայում՝ Բավարիա երկրամասում։
Ենթարկվում է Վերին Բավարիայի վարչական կենտրոնին։ Մտնում է Ռոզենհայմ շրջանի կազմի մեջ։ Բնակչությունը կազմում է 10 328 մարդ (դեկտեմբերի 31, 2010 թվական)։ Զբաղեցնում է 52,24 կմ² մակերես տարածք։ Պաշտոնական կոդ՝ 09 1 87 130։


== Ծանոթագրություններ ==


== Արտաքին հղումներ ==
Պաշտոնական կայք
Կոսյակի (գյուղ, Զենկովի շրջան)

Կոսյակի (ուկրաիներեն՝ Косяки), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Կոսյակի գյուղում բնակվում էր 40 մարդ։ Բնակավայրը զբաղեցնում է 0,145 կմ² տարածք։ Բնակչության խտությունը կազմում էր 275,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուռի (գյուղ, Պյուհալեպա շրջան)

Անվան այլ կիրառումների համար տե՛ս՝ Կուռի (այլ կիրառումներ)Կուռի (էստ․՝ Kuri), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 39 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բորգետո Լոդիջանո

Բորգետո Լոդիջանո (իտալերեն՝ Borghetto Lodigiano), կոմունա Իտալիայում, գտնվում է Լոմբարդիա մարզի Լոդի գավառում։
Բնակչությունը կազմում է՝ 3561 մարդ։ Խտությունը կազմում է՝ 155 մարդ/կմ²։ Տարածքը՝ 23 կմ²։ Էլեկտրոնային փոստ՝ 26812։ հեռախոսային կոդ՝ 0371։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
ՀՀ ԳԱԱ Երկրաբանական գիտությունների ինստիտուտ

ՀՀ ԳԱԱ Երկրաբանական գիտությունների ինստիտուտ, գիտահետազոտական ինստիտուտ Երևանում։ Հիմնադրվել է 1935 թվականին, ՀԽՍՀ ԺԿԽ-ին կից և 1936 թվականին մտել է ԽՍՀՄ ԳԱ հայկական մասնաճյուղի (1943-1991 թթ․՝ ՀԽՍՀ ԳԱ) մեջ։ Ունի Հայաստանի երկրաբանության և հնէաբանության, պետրոլոգիայի և միներալոգիայի, հրաբխականության, օգտակար հանածոների, փորձարարական երկրաբանության, մաթեմատիկական երկրաբանության, տեկտոնիկայի, երկրաքիմիայի, ջրաերկրաբանության, երկրամեխանիկայի և աշխարհագրության բաժիններ, բացարձակ երկրաժամանակագրության, միներալոգիական, քիմիական, ռենտգենակառուցվածքային, սպեկտրալ, էլեկտրոնային մանրադիտակի, ջրաքիմիական լաբորատորիաներ, արհեստանոցներ, մշտական գիտահետազոտական բազաներ Քաջարանում և Կապանում, Ախթալայում, Վարդենիսում, երկրաբանական թանգարան՝ Երևանում։ Ուսումնասիրում է Հայաստանի երկրաբանական կառուցվածքը և օգտակար հանածոները՝ մետաղային և ոչ մետաղային հանքային հումքը, շինանյութերն ու զարդաքարերը, ջրային ռեսուրսները։ Գիտակազմակերպչական աշխատանքները իրականացնում են ընդհանուր և խնդրային գիտական խորհուրդները։


== Պատկերասրահ ==

		


== Ծանոթագրություններ ==


== Արտաքին հղումներ ==
ՀՀ ԳԱԱ Երկրաբանական գիտությունների ինստիտուտի պաշտոնական կայքը Archived 2014-10-02 at the Wayback Machine.
Սինապսային ճկունություն

Սինապսային ճկունությունը, սինապսի այն հատկությունն է որի համաձայն կապը ուժգնանում կամ ընկճվում է նեյրոտրանսմիտերի տարբեր օգտագործման հետևանքով։ Ճկուն փոխակերպում տեղի է ունենում նաև սինապսի վրայի ռեցեպտորների քանակի փոփոխություն հետևանքով։ Գոյություն ունեն տարբեր մեխանիզմներ, որոնց միջոցով ստացվում է սինապսային ճկունություն, որից մեկը նեյրոտրանսմիտերների դեպի սինապս արտազատման քանակի փոփոխությունն է, իսկ մյուսը ետսինապսի զգայունության արդյունավետության փոփոխությունը։ Գրգռող և արգելակող սինապսներում կախված է կալցիումից։ Այն բանի պատճառով որ հիշողությունները հիմնականում հանդես են գալիս գլխուղեղում սինապսների որոշակի փոխհամակցոմներով, սինապսային ճկունությունը համարվում է հիշողության և սովորելու նեյրոքիմիական մեխանիզմի կարևորագույն հիմքերից մեկը (տես Հեբյան թեորեմ)։


== Պատմական հայտնագործություններ ==
1973 թվականին, Թերժե Լոմոն և Թիմ Բլիսը առաջինը նկարագրեցին այժմ լայնորեն հետազոտված երևույթ՝ երկարաժամկետ պոտենցիացիան (LTP) Journal of Physiology պարբերականի հոդվածում։ Նկարագրված փորձը կատարվել էր անզգայացրած նապաստակի հիպոկամպուսի սինապսների վրա։ Նրանք ցույց տվեցին, թէ ինչպես է նախասինապսային նեյրոնների վրա կիրառած տետանիկ (100 Հց) գրգիռը առաջացնում ետսինապսային արձագանքի երկարաժամկետ ուժգնացում։ Սույն տարում նմանատիպ արդյունքներ է ստացվել արթուն նապաստակի վրա կատարված փորձից հետո։ Այս հետազոտությունը կարևոր նշանակություն ուներ, քանի որ հիպոկամպուսը առաջադրվել էր որպես հիշողության մեջ մեծ դերակատար։ Սինապսների ճկունության ուսումնասիրման գործում մեծ ներդրում է ունեցել նաև Էրիկ Կանդելը։


== Աղբյուրներ ==
Զիելոնա Գուրա (այլ կիրառումներ)

Զիելոնա Գուրա  (լեհ.՝ Zielona Góra), կարող է վերաբերել.

Զիելոնա Գուրա քաղաք Լեհաստանում, որը հանդիսանում է Լյուբուսկյան վոևոդության վարչական կենտրոններից մեկը։
Զիելոնա Գուրա (կայարան) կայարան Լեհաստանի Զիելոնա Գուրա քաղաքում։
Զիելոնա Գուրա  գյուղական համայնք Լեհաստանում։
Քենդալ Ջեններ

Քենդալ Ջեններ (անգլ.՝  Kendall Nicole Jenner, նոյեմբերի 3, 1995(1995-11-03), Լոս Անջելես, Կալիֆոռնիա, ԱՄՆ), ամերիկացի մոդել, «Քարդաշյանների ընտանիքը» հեռուստաշոուի մասնակից։


== Կենսագրություն ==
Քենդալ Ջենները ծնվել է 1995 թվականի նոյեմբերի 3-ին Կալաբասաս քաղաքում, Կալիֆորնիա նահանգ։ Նա Բրյուս Ջենների և բիզնեսվումեն Քրիս Ջենների առաջնեկն է։ Մոր կողմից նա ունի համամայր քույրեր՝ Քորթնի, Քիմ և Քլոյի և համամայր եղբայր՝ Ռոբ։ Հոր կողմից արյունակից եղբայրներ՝ Բարթոն Ջեններ, Բռենդոն Ջեններ, ռեալիթի-շոուի աստղ՝ Բռոուդի Ջեններ և արյունակից քույր՝ Քայլի Ջեններ։ Նրան բախտ է վիճակվել ծնվել աստղային, ընդ որում շատ մեծ ընտանիքում։ Հիմնական տարբերությունը նրա և նրա քույրերի ու եղբայրների միջև դա նրա բարձր հասակն է և ոչ մեծ քաշը։ 
Քենդալի և նրա քույր Քայլիի մասին առաջին անգամ գրել են Beautiful People հոդվածում, Paper ամսագրում 2010 թվականին։
Մինչ 2012 թվականի աշունը Քենդալը հաճախել է Կալաբասասի դպրոցները։ 2012 թվականի աշնանից, զբաղված լինելով կարիերայով, Քենդալը՝ քրոջ Քայլիի հետ անցավ տնային կրթության։
2013 թվականի փետրվարի 8-ին հայտարարվել էր, որ PacSun ընկերությունը բաց կթողնի Kendall & Kylie էքսկլյուզիվ շորերի հավաքածու, որը մշակել էին Քենդալ և Քայլի Ջեներները։
2014 թվականիի մայիսին հրատարակվեց Քենդալի և նրա քույր Քայլիի ««Rebels: City of Indra: The Story of Lex and Livia» գիրքը :
Քենդալը նոր համագործակցություն սկսեց արդեն նոր գործակալության հետ՝ The Society Manangement, որի մասն են կազմում Ադրիանա Լիման և Քեթ Մաքնիլը։ Ինչպես նաև Քենդալը երկրորդ անգամ հայտնվեց Chanel-ի ցուցադրմանը։ The Society Manangement-ը միակ գոծակալությունը չէ, որի հետ համագործակցում է Քենդալը, նա նաև աշխատում է Elite Paris и Elite London գործակալության հետ։
Հանդիպում էր դպրոցի ընկերոջ Ջուլիան Բրուկսի հետ։


== Կարիերա ==
Քենդալը սկսել է մոդելային կարիերան դեռ 13 տարեկանից։ 2010 թվականին Քենդալը համագործակցություն ստորագրեց «Wilhelmina Models» ընկերության հետ որպես դեռահաս մոդել։ Հենց 2010 թվականից էլ սկսել են առաջին անգամ խոսել նրա մասին։ Նա և նրա քույր Քայլին հայտնվել են «Peper» ամսագրում։ Ավելի ուշ նա սկսել է նկարահանվել «KUWTK» ընտանեկան շոուում։ Նա և իր քույր Քայլին հայտնվել են «OK!», «Teen Vogue», «Seventeen» ամսագրերի շապիկներին։ Աղջիկը սկսեց մեծ ուշադրություն գրավել։ 2012 թվականին Քենդալը դարձավ երկրորդ մոդելը, որը զարդարել է «Miss Vogue» ամսագրի շապիկը։ Ինչպես նաև Քենդալը և նրա քույրը զբաղվում են հագուստի դիզայնով, նրանք ունեն շորերի հավաքածու «Kendall & Kylie», որը վաճառվում է ամբողջ ԱՄն-ում։ Շորերից հետո նրանք սկսել են արտադրել պայուսակներ և կոշիկներ Steve Madden — Madden Girl մարկայի համար։ Բայց ամենաանսպասելի շրջադարձը դա նրանց կողմից գրված ֆանտաստիկ վիպակն է՝ «Rebels: City of Indra»-ն որը հրատարակվել է 2014 թվականին։ Այդ գիրքը պատմում է 2 աղջկա մասին, որոնք օժտված են գերբնական ուժով։


== Ֆիլմագրություն ==


== Ծանոթագրություններ ==
Զարուհի Քավալջյան

Զարուհի Սերոբի Քավալջյան (Zaruhi Kavalcian, 1877, Ադափազար, Թուրքիա - հունիսի 10, 1969(1969-06-10), Ստամբուլ, Թուրքիա), ծագումով հայ, Թուրքիայի առաջին կին բժիշկը։


== Կենսագրություն ==
Զարուհի Քավալջյանը ծնվել է 1877 թվականին Թուրքիայի Ադապազար քաղաքում՝ բժիշկ Սերոբ Քավալջյանի ընտանիքում։ 1898 թվականին ավարտել է Ադապազարի Ամերիկյան իգական քոլեջը և նույն թվականին մեկնել ԱՄՆ, քանի որ Օսմանյան պետությունում կանաց արգելված էր բժշկություն ուսումնասիրել։ 1903 թվականին Քավալջյանն ավարտել է Իլինոյսի համալսարանի բժշկական ֆակուլտետը և 1904 թվականին վերադարձել Ադապազար։ Որոշ ժամանակ հոր հետ աշխատել է որպես բժիշկ, միաժամանակ կենսաբանություն է դասավանդել Ամերիկյան քոլեջում։
Առաջին համաշխարհային պատերազմի տարիներին աշխատել է վիրավորներին և տուժածներին օգնություն ցույց տվող հաստատություններում։ Երբ 1921 թվականին Ադապազարի Աղջիկների ամերիկյան քոլեջը Պոլիսի Սկյուտար թաղամաս է փոխադրվել, Զարուհին նույնպես տեղափոխվել է Ստամբուլ։
Բժշկությանը զուգահեռ Զարուհի Քավալջյանը դասավանդել է Սկյուտարի Ամերիկյան իգական քոլեջում, որտեղ հայտնի է եղել Դոկտոր Քավալ անվամբ, քանի որ պոլսահայությանը պարտադրվել էր փոխել իրենց հայկական անունները։


== Մահ ==
Մահացել է 1969 թվականի հունիսի 10-ին։ Թաղված է Ֆերիկյոյի հայկական բողոքական գերեզմանատանը։ 


== Ծանոթագրություններ ==
Սաբրենկա

Սաբրենկա (ռուս.՝ Сабренька), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վոտչա գետի աջ ափում՝ 4 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008527
Հիդրոլոգիական ուսումնասիրությունների կոդը - 103000852
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նիկոլյա Ն’Կուլու

Նիկոլյա Ն’Կուլու (ֆր․՝ Nicolas Alexis Julio N'Koulou N'Doubena, մարտի 27, 1990(1990-03-27), Յաունդե, Կամերուն), կամերունցի պաշտպան, ով հանդես է գալիս Օլիմպիկում և Կամերունի ազգային հավաքականում։


== Ակումբային կարեիրա ==


=== Մոնակո ===
Մոնակոյի կազմում Նիկոլյան իր դեբյուտը նշել է 2008 թվականի սեպտեմբերի 13-ին՝ «Լորյանի» դեմ խաղում։ Նա եղել է հիմնական կազմում և 65-րդ րոպեին փոխարինել է Սեդրիկա Մոնգոնգուին։ 2008/2009 մրցաշրջանում նա մասնակցել է 24 խաղի։


=== Օլիմպիկ ===
2011 թվականին Նիկոլյան տեղափոխվել է Օլիմպիկ։


== Ազգային հավաքական ==
2009 թվականից սկսած Նիկոլյան հանդես է գալիս Կամերունի ազգային հավաքականում։


== Ձեռքբերումներ ==
Ֆրանսիայի լիգայի չեմպիոն - 2012


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում
Պրոֆիլը transfermarkt.com կայքում
Ուզմորե

Ուզմորե (ռուս.՝ Узморье), գյուղ Ռուսաստանի Սարատովի մարզի Էնգելսկի շրջանի կազմում։
Բնակչությունը վերջին գրանցված տվյալներով կազմում էր 1681 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զամբիայի ֆուտբոլի ազգային հավաքական

Զամբիայի ֆուտբոլի ազգային հավաքականը ներկայացնում է Զամբիան ֆուտբոլի միջազգային մրցաշարերում և առանձին հանդիպումներում։ Կառավարվում է Զամբիայի ֆուտբոլի ֆեդերացիայի կողմից։ Զամբիայի հավաքականը մասնակցել է 3 Աֆրիկայի գավաթի եզրափակիչների, որոնցից հաղթել է 1-ը՝ 2012 թվականին Կոտ դ'Իվուարի դեմ։
ՖԻՖԱ-ի դասակարգման աղյուսակում զբաղեցնում է 99-րդ հորիզոնականը՝ 2017 թվականի հունիսի 1-ի դրությամբ։


== Ծանոթագրություններ ==


== Արտաքին հղումներ ==
Զամբիայի ֆուտբոլի ֆեդերացիայի պաշտոնական կայքը Archived 2011-11-18 at the Wayback Machine.
Զամբիայի հավաքականը FIFA.com-ում Archived 2013-01-18 at the Wayback Machine.
Զամբիայի հավաքականը soccerway.com կայքում
Դերիք Ֆեյվորս

Դերիք Բերնարդ Ֆեյվորս (անգլ.՝ Derrick Bernard Favors, հուլիսի 15, 1991(1991-07-15), Ատլանտա), ամերիկացի պրոֆեսիոնալ բասկետբոլիստ։ Հանդես է գալիս Բասկետբոլի ազգային ասոցիացիայի (NBA) «Յութա Ջազ» ակումբում, որպես ծանր հարձակվող և կենտրոնական։
Ծնվել է ԱՄՆ Ջորջիա նահանգի վարչական կենտրոն Ատլանտայում։ Հաճախել է Հարավային Ատլանտային ավագ դպրոցը՝ համարվելով 2009 թվականի լավագույն դպրոցական բասկետբոլիստներից մեկը։ Ավագ դպրոցի ավարտական տարում Ֆեյվորսի միջին տվյալներն էին 28,1 միավոր, 13,3 անդրադարձ, 5,0 բլոկշոտ, 3,0 խլում և 2,0 արդյունավետ փոխանցում մեկ խաղում։ Դպրոցն ավարտել է ռեկորդայն 2341 միավորով, 1511 անդրադարձով և 741 բլոկշոտով։
Դպրոցական կարիերան ավարտելուց հետո համալսարանային առաջնությունում ներկայացրել է Ջորջիայի նահանգային համալսարանը։ Մեկ ուսումնական տարի համալսարանային թիմում հանդես գալուց հետո մասնակցության հայտ է ներկայացրել NBA-ի 2010 թվականի դրաֆթում։ Ընտրվել է դրաֆթի առաջին ռաունդի 3-րդ ընտրությամբ՝ «Նյու Ջերսի Նեթսի» (այժմ՝ «Բրուքլին Նեթս») կողմից։ 2011 թվականին փետրվարի 23-ին անցկացված փոխանակման շրջանակներում Ֆեյվորսը տեղ է գտնում «Յութա Ջազ» ակումբում։


== Ծանոթագրություններ ==


== Արտաքին հղումներ ==
Էջը NBA.com կայքում
Էջը Բասկետբոլ-ռեֆերենսում
Կորեննայա (Ցիլմայի վտակ)

Կորեննայա  (ռուս.՝ Коренная ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ցիլմա գետի ձախ ափից 290 կմ հեռավորության վրա։ Գետի երկարությունը կազմում է 19 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000078878
Կոդը ըստ հիդրոլոգիական հետազոտության (ՌԴ) — 103007887
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սեռավալե ա Պո

Սեռավալե ա Պո  (իտալերեն՝ Serravalle a Po), կոմունա Իտալիայում, գտնվում է Լոմբարդիա մարզի Մանտուա գավառում։
Բնակչությունը կազմում է 1723 մարդ։ Խտությունը՝ 66 մարդ/կմ²։ Տարածքը՝ 22 կմ²։ Փոստային ինդեքս՝ 46030, Հեռախոսային կոդ՝ 0386։


== Գրականություն ==
Renato Bonaglia, Mantova, paese che vai..., Mantova, 1985. ISBN non esistente.
Pierino Pelati, Acque, terre e borghi del territorio mantovano. Saggio di toponomastica, Asola, 1996.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Տերլովկա

Տերլովկա (ուկրաիներեն՝ Терлівка), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Տերլովկա գյուղում բնակվում էր 363 մարդ։ Բնակավայրը զբաղեցնում է 1484 կմ² տարածք։ Բնակչության խտությունը կազմում էր 244,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրասնիե Վիսելկի (գյուղ, Գրյազինսկի շրջան)

Կրասնիե Վիսելկի (ռուս.՝ Красные Выселки), գյուղ Ռուսաստանի Լիպեցկի մարզի Գրյազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 110 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արգիշտի արքայի արձան (Երևան)

Արգիշտի արքայի արձան, գտնվում է Երևանի Էրեբունի համայնքում, Էրեբունի թանգարանի դիմացի հրապարակում։ Տեղադրվել է 2002 թվականին։


== Հեղինակներ ==
Ճարտարապետ՝ Էդուարդ Բարոյան
Քանդակագործ՝ Լևոն Թոքմաջյան


== Տվյալներ ==
Հուշարձանը կառուցված է տուֆից և բազալտից։


== Պատկերասրահ ==

		
		
		
		
		
		


== Գրականություն ==
Արտուշ Խանջյան, Երևանի արձանները, «ՎՄՎ Փրինթ», Երևան, 2004, ISBN 99941-920-1-9


== Ծանոթագրություններ ==
Բաևկա (Մյասնիկովի շրջան)

Բաևկա (ռուս.՝ Баевка), գյուղ (խուտոր) Ռուսաստանի Դաշնության Ռոստովի մարզի Մյասնիկովի շրջանում։ Մտնում է Պետրովսկի գյուղական համայնքի կազմի մեջ։
2002 թ. տվյալներով Բնակչությունը կազմում է 3255 մարդ։
Հալիդե Էդիբ

Հալիդե Էդիբ Ադըվար (օսման.՝ خالده اديب اديوار, թուրքերեն՝ Halide Edib Adıvar, հունիսի 11, 1884(1884-06-11)[…], Կոստանդնուպոլիս, Օսմանյան կայսրություն - հունվարի 9, 1964(1964-01-09)[…], Ստամբուլ, Թուրքիա), թուրք գրող, մշակութային և հասարակական գործիչ։ Հայոց ցեղասպանության ժամանակ մասնակցել է հայ որբերի մահմեդականացմանը և թուրքացմանը։


== Գործունեություն ==
1908 թվականից՝ երիտթուրքական «Միություն և առաջադիմություն» կուսակցության գործուն քարոզիչներից։ Առաջին համաշխարհային պատերազմի (1914-1918) ժամանակ Սիրիայում Ջեմալ փաշայի հանձնարարությամբ ղեկավարել է որբանոցների ստեղծման աշխատանքը։
1920-ական թվականներին շրջագայել է ԱՄՆ-ի խոշորագույն քաղաքներում։ Ամերիկյան հասարակայնության շրջանում թուրքերի վերաբերյալ դրական կարծիք ստեղծելու և պատմությունը կեղծելու նպատակով քարոզել է այն միտքը, թե առաջին համաշխարհային պատերազմի տարիներին ոչ թե թուրքերն են կոտորել հայերին, այլ, իբր, հայերն են բռնություն գործադրել թուրքերի նկատմամբ։ Էդիբը միաժամանակ փորձել է ցույց տալ, թե ինքը դեմ է եղել հայ որբերին մահմեդականացնելուն, սակայն ժամանակակիցների (Ռիֆաթ Մեվլան Զադե) վկայությամբ, Էդիբը հայ որբերին մահմեդականացրել է և դաստիարակել որպես թուրքերի։ Գրել է վեպեր, ուշադրության է արժանի նրա հուշագրությունը, որտեղ անդրադարձել է նաև հայերի տեղահանությանը և հայ որբերի վիճակին։ 


== Գրականություն ==
Memoires of Halide Edip, N. Y.-L, 1926.


== Ծանոթագրություններ ==
Չալի

Չալի, ձմեռանոց Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Բագրևանդ գետի ձախ ափի տարածքում, Ալաշկերտ քաղաքից 12 կմ հարավ-արևելք։


== Բնակչություն ==
XX դարի սկզբին ուներ 6 տուն քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ի՞նչ է պատահել քարտուղար Կիմին

Ի՞նչ է պատահել քարտուղար Կիմին, 2018 թվականին նկարահանված հարավկորեական հեռուստասերիալ է, որի գլխավոր դերերը մարմնավորել են`Փակ Սո Ջունը և  Փակ Մին Յունգը։ Սերիալը ցուցադրվել է tvN հեռուստաալիքով` 2018 թվականի հունիսի 6-ից հուլիսի 26-ը, չորեքշաբթի և հինգշաբթի օրերին, 16 դրվագներով։
Այն կաբելային հեռուստատեսության պատմության մեջ ամենաբարձր վարկանիշ ունեցող կորեական հեռուստասերիալներից մեկն է։
Այս դրաման 2018 թվականին Գուգլում ամենաշատը որոնված կորեերեն դրաման է` Հարավային Կորեայում և երրորդը` Թայվանում։


== Սյուժե ==
Սյուժեն ծավալվում է խոշոր ընկերության փառասեր փոխնախագահ` Լի Յոն Չժունի և նրա չափազանց ընդունակ քարտուղարուհու` Կիմ Մի Սոյի շուրջ։ Թյուրիմածություն է առաջանում, երբ նա հայտարարում է, որ ինը տարվա աշխատանքից հետո նա ցանկանում է հեռանալ աշխատանքից։


== Դերերում ==


=== Գլխավոր ===
Փակ Սո Ջուն` Լի Յոն Չժուն / Լի Սուգ ՀյունՄուն Վու Ջին, որպես 9-ամյա Լի Յոն ՉժունՅումայեոնգ ընկերության նախագահն ու փոխնախագահը։ Նա աշխատասեր է և ընդունակ, բայց նրա նարցիսիզմը խանգարում է Միսոյին աշխատել նրա հետ։ Ավելի ուշ նա   ուժեղ զգացմունքներ է դրսևորում Միսոյի նկատմամբ, այն բանից հետո, երբ գիտակցում է, որ կարող է կորցնել նրան։Փակ Մին Յունգ` Կիմ Մի Սո Կիմ Ջի Յու, որպես 5-ամյա Կիմ Մի Սո։ Բարձր որակավորում ունեցող քարտուղարուհի, ով Յոն Չժունի հետ աշխատել է ինը տարի։ Շուտով նա պատասխանում է Յոն Չժունի զգացմունքներին`հասկանալով, որ նա իր մանկության մի մասն է եղել։


== Սոունդթրեք ==


=== Մաս 1 ===


=== Մաս 2 ===


=== Մաս 3 ===


=== Մաս 4 ===


=== Մաս 5 ===


=== Մաս 6 ===


=== Մաս 7 ===


=== Մաս 8 ===


== Ծանոթագրություններ ==


== Արտաքին հղումներ ==
http://program.tving.com/tvn/secretarykim/ Ի՞նչ է պատահել քարտուղար Կիմին. պաշտոնական կայք  (կոր.)
What's Wrong with Secretary Kim webtoon at TappyToon
Դրախտիկ (գյուղ, Քաշաթաղի շրջան)

Անվան այլ կիրառումների համար տե՛ս՝ Դրախտիկ (այլ կիրառումներ)Դրախտիկ, գյուղ Արցախի Հանրապետության Քաշաթաղի շրջանում՝ շրջկենտրոնից 48 կմ հյուսիս-արևմուտք՝ Հոչանց գետի ձախափնյա ձորալանջին։ Բնակչությունը 2003 թվականի տվյալներով 59 մարդ է։ Զբաղվում են անասնապահությամբ։ Ունի միջնակարգ դպրոց։ Գյուղից 6 կմ հարավ-արևելք՝ Նորաբերդ հանդամասում՝ Հոչանցի ձորալանջին պահպանվել են միջնադարյան ամրոցի ավերակները։
Ազատագրվել է 1993 թվականի մարտին, բնակեցվել է 1996 թվականին՝ Ադրբեջանից բռնագաղթած հայ փախստականներով։
Իու (Ցզինհուա)

Իու (չին. պարզ. 义乌, փինյին Yìwū), Չժեցյան նահանգի Ցզինհուա քաղաքային շրջանի քաղաքային գավառ (ՉԺՀ)։


== Պատմություն ==
Չինական հողերը Ցին կայսրությանը միավորվելուց հետո` մ.թ.ա. 222 թվականին ստեղծվեց Ուշանի շրջանը (乌伤县): Ուզուրպատոր Վան Մանի կառավարման ժամանակաշրջանում գավառը 9 թվականին վերանվանվեց Ուսյաո (乌 孝 县), բայց Հանի կայսրության վերականգնումից հետո վերականգնվեց նրա Ուշան անունը։ 192 թվականին գավառի արևմտյան մասը դարձավ Չանգշանի առանձին գավառ, իսկ 245 թվականին գավառի հարավային մասը դարձավ Յոնգգանգի առանձին գավառ։
Թան դինաստիայի իշխանության ժամանակներում Ուշան գավառը 621 թվականին բաժանվեց Ուսյաո ու Հյաչուան գավառների (华川县): 624 թվին այս գավառները կրկին միավորվեցին մեկ գավառի մեջ, որը կոչվեց Իու (义乌县): 686 թվականին Իու գավառի արևելյան հատվածը դարձավ առանձին Դունյան գավառ, իսկ 754 թվականին Իու գավառի հյուսիսային հողերը մտան նոր Պույան գավառի (浦阳县) կազմի մեջ։  
ՉԺՀ-ն կազմավորումից հետո՝ 1949 թվականին, ձևավորվեց Ցզինհուայի հատուկ շրջանը (金华专区), և գավառը մտավ նրա կազմի մեջ։ 1960 թվականին կազմալուծվեց Պուցզյան գավառը, իսկ նրա տարածքը բաժանվեց Լանսի և Իու գավառների միջև, բայց 1969 թվականին Պուցզյան գավառը վերականգնվեց։


== Վարչական բաժանում ==
Քաղաքային գավառը բաժանված է 8 փողոցային կոմիտեների և 6 ավանների։ 
1973 թվականին Ցզինհուայի Հատուկ նահանգը անվանափոխվեց Ցզինհուայի շրջան (金华地区)։ 
1985 թվականի մայիսին ՉԺՀ-ի ազգային խորհրդի որոշմամբ Ցզինհուայի շրջանը բաժանվեց Ցզինհուայի և Ցյուիչժոյի քաղաքային շրջանների. գավառը անցավ Ցզինհուայի քաղաքային շրջանի կազմի մեջ։ 
1988 հուլիսին Իու գավառը վերաձևափոխվեց քաղաքային գավառի։ 


== Տնտեսություն ==
Իուն Չինաստանում հայտնի է որպես «համաշխարհային սուպերմարկետ»։ Քաղաքում աշխատում են 2 միլիոնից ավել փոքր և միջին ֆիրմաներ, որոնք ապրանք են մատակարարում աշխարհի 200 երկրներ և շրջաններ։ Առաքված և ստացված ծանրոցների քանակությամբ Իուն երկրում զբաղեցնում է երկրորդ տեղը՝ զիջելով միայն Գուանչժոուին։ Այստեղ տեղակայված է աշխարհում խոշորագույն սպառողական ապրանքների Zhejiang China Commodities City Group կազմակերպությանը պատկանող շուկան (Yiwu China Commodities City)։ Շուկայում աշխատում են 75 հազար մեծածախ և մանրածախ խանութներ, ինչպես նաև առցանց հարթակ։ 
2020 թվականի նոյեմբերի դրությամբ Իուն աշխարհում զբաղեցնում է առաջին տեղը փոստային էքսպերս-առաքումների ծավալով։
Ամեն տարի Իուի Միջազգային ցուցահանդեսային կենտրոնում իրականացվում է ներմուծվող ապրանքների չինական տոնավաճառ։ 

		
		
		
		
		
		
		
		


== Տրանսպորտ ==
Քաղաքում կա խոշոր ուղևորափոխադրման օդանավակայան։
Իուի երկաթգծային կայարանով անցնում է Շանհայ-Կունմին ճեպընթաց ուղևորափոխադրող ճանապարհը։


== Ծանոթագրություններ ==
Գեղախաչ

Գեղախաչ, լեռ Հայաստանի Շիրակի մարզում, Շիրակի սարահարթում, Ախուրյան գետի ձախափնյակում, Աղին գյուղից 2 կմ հարավ-արևմուտք։ Ունի 1503 մ բարձրություն։


== Ծանոթագրություններ ==
Դերենիկ Մարության

Դերենիկ Արամի Մարության (1922, Ծաղկունք, Նոր Բայազետի գավառ), հայ մանկավարժ։ Հայրենական մեծ պատերազմի մասնակից։


== Կենսագրություն ==
Դերենիկ Մարությանը ծնվել է 1922 թվականին, Սևանի շրջանի, Ծաղկունք գյուղում։ Ավարտել է Սևանի շրջանի Աբովյանի անվան միջնակարգ դպրոցը։ 
1941 թվականին, երբ սկսվել է Հայրենական պատերազմը, Մարությանը կամավոր մեկնել է գործող բանակ։ 1941 թվականի դեկտեմբերին Մարությանը 89-րդ հայկական դիվիզիայի 400-րդ գնդի կազմում մասնակցել է Մալգոբեկի, Գրոզնու ուղղությամբ ծավալված մարտերին, որտեղ վիրավորվել է։ Բուժվելուց հետո ուղարկվել է Տուապսե-Գելենջիկի ուղղությամբ գործող փառապանծ 18-րդ բանակը։ Մարտերում ցուցաբերած խիզախության համար պարգևատրվել է «Մարտական ծառայությունների համար» մեդալով։ Մարտերից մեկում կրկին վիրավորվել է, բուժվելուց հետո վերադարձել է 89-րդ հայկական հրաձգային դիվիզիա, որի կազմում մասնակցել է Թամանի թերակղզու, Կերչի և Սևաստոպոլի ազատագրման մարտերին։ Պահեստի կապիտան Մարությանը փողոցային մարտերի ժամանակ ծանր վիրավորվել է և զորացրվել, որպես Հայրենական մեծ պատերազմի երկրորդ կարգի հաշմանդամ։
Բանակից զորացրվելուց հետո Մարությանը վարել է մի շարք պատասխանատու պաշտոններ։ 1956 թվականին ավարտել է Երևանի հեռակա մանկավարժական ինստիտուտի պատմության ֆակուլտետը և անցել մանկավարժական աշխատանքի։ Եղել է «Արևիկ» պիոներական առողջարանի դպրոցի տնօրեն։ Մարտական և աշխատանքային ծառայությունների համար Մարությանը պարգևատրվել է Աշխատանքային կարմիր դրոշի  և «Պատվո նշան» շքանշաններով, ինչպես նաև մեդալներով, արժանացել է բազմաթիվ շնորհակալագրերի և պատվոգրերի։


== Պարգևներ ==
«Մարտական ծառայությունների համար» մեդալ
Աշխատանքային կարմիր դրոշի շքանշան
«Պատվո նշան» շքանշան


== Ծանոթագրություններ ==
Դուբրովո (գյուղ, Սմոլիգովսկոե գյուղական բնակավայր)

Անվան այլ կիրառումների համար տե՛ս՝ ԴուբրովոԴուբրովո (ռուս.՝ Дуброво), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քյուրուկդարա

Քյուրուկդարա, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Փոքր Չեսնոկսովկա

Փոքր Չեսնոկսովկա (ռուս.՝ Малая Чесноковка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տոմ գետի աջ ափին՝ 262 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ գետ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հավարիս

Հավարիս, գյուղ Արևմտյան Հայաստանում, Վանի վիլայեթի Մոկսի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Սերիկ Շեկոյան

Սերիկ Հակոբի Շեկոյան (հոկտեմբերի 27, 1924(1924-10-27), Թիֆլիս, ԱԽՖՍՀ, ԽՍՀՄ - հունիսի 13, 2015(2015-06-13), Թբիլիսի, Վրաստան), հայ դերասանուհի։ ՀԽՍՀ վաստակավոր (1962) և Վրացական ԽՍՀ ժողովրդական արտիստ (1983)։
Եղել է դերասան Արտեմ Լուսինյանի կինը։


== Կենսագրություն ==
1945 թվականին ավարտել է Թբիլիսիի կինոստուդիայի դերասանական ստուդիան։ 1945 թվականից եղել է Թբիլիսիի հայկական թատրոնի դերասանուհի։ Աշխատել է Ալավերդու պետական թատրոնում, ապա նորից վերադարձել Թբիլիսի, որտեղ ավարտել է Թբիլիսիի պետական մանկավարժական ինստիտուտի օտար լեզուների ֆակուլտետը՝ ստանալով ֆրանսերենի ուսուցչի որակավորում։ Հանդես է եկել բնութագրական և դրամատիկական դերերով։


== Դերեր ==
Սոնա՝ Շիրվանզադեի «Չար ոգի»
Աշխեն՝ ըստ Րաֆֆու «Սամվել» վեպի
Մարթա՝ Կասոնայի «Ծառերը կանգնած են մահանում»
Սալոմե՝ Սունդուկյանի «էլի մեկ զոհ»
Ֆիլումենա՝ Դը Ֆիլիպոյի «Ֆիլումենա Մարտուրանո»
Խանում՝ «Իրարանցում Հավլաբարում», ըստ Ցագարելու «Խանումի»
Նուարդ՝ Նաիրի Զարյանի «Արա Գեղեցիկ»
Նատաշա՝ Ալեքսանդր Շիրվանզադեի «Մորգանի խնամին»
Էփեմիա՝ Գաբրել Սունդուկյանի «Պեպո»
Դեզդեմոնա՝ Ուիլյամ Շեքսպիրի «Օթելլո»
Նինա՝ Միխայիլ Լերմոնտովի «Դիմակահանդես»


== Մրցանակներ ==
ՀԽՍՀ վաստակավոր արտիստ, 1962 թ.
ՎԽՍՀ ժողովրդական արտիստ, 1983 թ.
ՀԹԳՄ «Արտավազդ» մրցանակ, 1997
ՀՀ մշակույթի նախարարության ոսկե մեդալ, 2011 թ.


== Ծանոթագրություններ ==
Նովայա Յուրովկա

Նովայա Յուրովկա (ուկրաիներեն՝ Нова Юрівка), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Նովայա Յուրովկա գյուղում բնակվում էր 176 մարդ։ Բնակավայրը զբաղեցնում է 0,796 կմ² տարածք։ Բնակչության խտությունը կազմում էր 221,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)